recursal/SuperWikiNEXT-32B huggingface dataset:
**Puyuh semak bebatuan** (Bahasa Inggeris: *rock bush quail*) adalah salah satu daripada burung yang terdapat di semenanjung India. Nama saintifiknya ialah *Perdicula argoondah*. Puyuh semak ini adalah spesies umum dengan taburan yang luas dan ditandakan "sedikit bimbang" oleh Kesatuan Pemuliharaan Alam Sekitar Antarabangsa (IUCN).

Taburan
-------

Kawanan di Rajkot
Puyuh semak bebatuan adalah jenis puyuh tempatan di sebahagian barat India dan dikenali selaku spesies bukan berpindah-randah. Burung ini ditemui di kawasan gersang dengan perumputan kecil dan semak berduri, jarang-jarang ditemukan pada ketinggian di atas 600 m (2,000 ka).

Gambaran
--------

Puyuh semak bebatuan ialah haiwan bertulang belakang (vertebrata), kelas burung dalam aturan Galliformes dan keluarga Phasianidae. Puyuh semak ini ditemui dalam kawanan kecil dan dikesan hanya ketika mereka tiba-tiba bertempiar terbang dalam kawanan keluar dari tempat memagut.

Puyuh semak ini ialah haiwan berdarah panas dengan 17.0–18.4 cm panjang dan 64–85 g berat. Sayap dan tubuhnya diselubungi oleh bulu pelepah berwarna perang berlorek dan berbintik dengan warna yang lebih gelap. Burung ini mempunyai paruh tanpa gigi dan bunyi kicauan yang diikuti urutan tanda mencicip yang pangkalnya senyap dan tambah membingar.

Sebagai burung, puyuh semak bebatuan membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pengekalan
----------

Burung puyuh ini mempunyai taburan yang luas dan umum di beberapa bahagian taburan tersebut. Walaupun populasinya belum dianggarkan bilangannya, burung ini mungkin akan berkurang perlahan-lahan lantaran dijadikan tumpuan perburuan dan kehilangan tempat tinggal.

Subspesies
----------

* *P. a. argoondah* (dijumpai di arah selatan Madhya Pradesh ke Tamil Nadu.)
* *P. a. meinertzhageni* (ditemui di barat laut India.)
* *P. a. salimalii* (dijumpai di India Selatan bahagian Karnataka.)

Rujukan
-------

1. ↑  "Aneka macam jenis burung puyuh". *Blogger*. peternak Puyuh. 2015.
2. ↑  "Rock Bush Quail". *Encyclopedia of Life*. Smithsonian Institution’s National Museum of Natural History. 2014.

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Jangan dikelirukan dengan Ir Nawawi Ahmad.
Datuk **Nawawi Ahmad** adalah penerima anugerah Tokoh Maal Hijrah Melaka 1432H / 2010. Beliau adalah bekas Anggota Dewan Undangan Negeri kawasan Serkam, Jasin, Melaka. Beliau kini menjadi penceramah bebas dan menghasilkan buku antaranya "Ilmu Jiwa Dalam Al-Quran" dan pelbagai artikel majalah.

Datuk Hj Nawawi Ahmad merupakan anak ke empat (4) Tuan Guru Hj Ahmad bin Kassim. Dilahirkan di Paya Rumput, Melaka. Keluarga beliau berhijrah ke Mekah, Saudi Arabia setelah ayahanda Tuan Guru Hj Ahmad meninggal dunia.

Adik beradik beliau adalah; 
1-Dato' Hj Mohamad bin Ahmad
2-Hjh Maimunah binti Ahmad
3-Dato' Hj Mokhtar bin Ahmad
4-Datuk Hj Nawawi bin Ahmad
5-Hjh Hamidaj bin Ahmad
6-Hj Zainuddin bin Ahmad

KERJAYA:
Pensyarah Sains Politik (Universiti Kebangsaan Malaysia.
Penasihat Halal KFC
Guru Takmir

Tokoh Maal Hijrah Melaka 2010
-----------------------------

Pada 7 Disember 2010, beliau menerima Anugerah Tokoh Maal Hijrah 2010 sempena Sambutan Maal Hijrah negeri Melaka yang berlangsung di Masjid Al-Ghaffar, Jasin,Melaka. Yang Dipertua Negeri Melaka, Tun Mohd Khalil Yaakobmenyampaikan anugerah berkenaan .Turut hadir ialah Ketua Menteri Melaka Datuk Seri Mohd Ali Rustam.

Rujukan
-------

1. ↑  Enam Tokoh Ma'al Hijrah Peringkat Negeri[*pautan mati kekal*]
**Malakoff Corporation Berhad** atau dipendekkan sebagai **Malakoff** (MYX: 5264) ialah pengeluar air dan kuasa bebas ("IWPP") dengan tumpuan utama dalam penjanaan kuasa, penyahgaraman air dan operasi & perkhidmatan penyelenggaraan. Di Malaysia, Malakoff ialah pengeluar kuasa bebas terbesar *(Independent Power Plant)* dengan kapasiti penjanaan bersih 6,346 MW daripada tujuh loji janakuasa. 

Aset antarabangsa termasuk kuasa dan usaha air di Arab Saudi, Algeria, Bahrain, Oman dan Australia, dengan kapasiti berkesan 690 MW kuasa dan penyahgaraman air 420,925 m 3 hari. Malakoff juga sedang giat berusaha untuk meneroka lagi kawasan rantau Asia Timur dan Afrika Utara yang semakin berkembang serta pasaran Asia Tenggara. 

Melalui anak syarikat milik penuhnya, Teknik Janakuasa Sdn Bhd, Malakoff mempunyai perkhidmatan operasi & penyenggaraan tempatan dan di Arab Saudi, Algeria, Kuwait, Oman dan Indonesia. 

Malakoff percaya dalam bekerjasama dengan semua pemegang kepentingan dalam perkongsian yang produktif. Oleh itu, Kumpulan bangga menjadi pengendali yang bertanggungjawab dan warganegara korporat yang baik di semua komuniti di mana ia beroperasi. 

Malakoff ialah ahli Kumpulan MMC.

Lihat juga
----------

* Grid Nasional, Malaysia
* Tenaga Nasional Berhad

Rujukan
-------

1. ↑  "Malakoff Annual Report 2017" (PDF). Malakoff Corporation Berhad. Diarkibkan daripada yang asal (PDF) pada 2018-04-30. Dicapai pada 2019-01-19.

Pautan luar
-----------

* Laman web rasmi
Di dalam nama orang India, nama *Arujanan* ialah nama bapa, bukannya nama keluarga, dan orang berkenaan harus dirujuk oleh nama yang diberikan, *Mahaletchumy*.

**Mahaletchumy Arujanan** (lahir 25 Mei 1969) ialah ahli sains Malaysia. Beliau mempunyai ijazah sarjana muda dalam bidang biokimia dan mikrobiologi dari Universiti Putra Malaysia, Sarjana dalam Bioteknologi dan Ph.D. dalam Sains Komunikasi dari Universiti Malaya. Pada Januari 2003, beliau menyertai MABIC sebagai pegawai projek dan mengambil alih jawatan sebagai pengarah eksekutif pada Mei 2005.

Beliau disenaraikan sebagai salah satu daripada 100 orang yang paling berpengaruh dalam bidang bioteknologi dalam edisi ke-7 *The Scientific American Worldwide View: A Global Biotechnology Perspective Journal*.

Arujanan mengasaskan akhbar bioteknologi pertama di negara ini, The Petri Dish. Beliau ialah penerima Hadiah TWASRegional 2010 untuk Pengertian Umum Sains untuk Wilayah Timur, Asia Tenggara, dan Pasifik, dan telah disenaraikan sebagai salah satu wanita terkemuka dalam undang-undang dan peraturan bioteknologi oleh Laporan Undang-Undang Bioteknologi. Dia diiktiraf sebagai salah satu Wanita Hebat Masa Kita oleh Mingguan Wanita Malaysia dalam edisi Disember 2015 mereka.

Kehidupan awal
--------------

Arujanan dilahirkan di Lembah Klang, Selangor kepada guru besar sekolah Tamil.

Rujukan
-------

1. ↑  "salinan arkib". Diarkibkan daripada yang asal pada 2018-10-22. Dicapai pada 2020-07-09.
2. ↑  Wani Mutthiah (20 June 2015). "Scientist from Klang does country proud". The Star. Dicapai pada 8 February 2015.
3. ↑  "Women in Biotechnology Law and Regulation". *Biotechnology Law Report*. **34** (3): 107–118. 1 June 2015. doi:10.1089/blr.2015.28999.
4. ↑  The Weekly. "Science and Technology Nominee 2015: Dr Mahaletchumy Arujanan". Dicapai pada 27 February 2017.[*pautan mati kekal*]
5. ↑  Kamlesh Kumar (27 September 2015). "10 things about: Mahaletchumy Arujanan, biotechnologist putting Malaysia on the world map". Malay Mail. Dicapai pada 8 February 2015.
Kuih **tepung pelita** merupakan sejenis kuih tradisional lembut. Berbeza dengan kuih tako yang terletak dalam daun pandan, kuih tepung pelita dimasak dalam acuan bekas daun pisang. Kuih ini popular di Malaysia, Indonesia, dan Singapura. Tepung pelita merupakan sejenis kuih yang manis tetapi tidak tahan lama.

Tepung pelita merupakan pada asasnya dibuat daripada santan dan tepung beras dan dimasak dalam bekas yang diperbuat dari daun pisang. Ditengah-tengahnya pula diisi dengan air gula yang menjadikannya rasa lemak manis. Ia mudah rosak dan tidak tahan lama. 

Pada asasnya tepung pelita terdiri daripada dua bahagian, iaitu bahagian atas atau dikenali sebagai kepala, lembut dan dibuat daripada santan dan bewarna putih. Bahagian bawahnya pula dibuat dari tepung beras dan biasanya bewarna kehijauan dan lebih keras sedikit dari bahagian kepala tetapi masih dibuat lembut.

Kuih tepung pelita terdiri daripada dua lapisan yang bewarna hijau di bawah dan lapisan santan putih di atas, yang dikenali sebagai kepala. Ia sejenis kuih manis dan amat digemari di pantai timur.

Resipi
------

### Bahan-Bahan:

#### (Lapisan Bawah)

1. 30gm tepung jagung
2. 1 camca besar jus pandan atau pewarna hijau
3. 300 ml air
4. 100gm gula
5. 5 helai daun pisang besar
6. secubit kapur makan (dicampur dengan jus pandan)

#### (Lapisan Atas)

1. 15gm tepung beras
2. ½ biji kelapa parut (8 oz santan)
3. Sedikit garam

### Cara membuatnya

1. Campurkan semua ramuan untuk lapisan bawah dan kacau hingga pekat jernih masakkan di atas api yang sederhana.
2. Masukkan perwana hijau. Kacau rata.
3. Masukkan ke dalam daun pisang yang dibentukkan seperti mangkuk separuh penuh.
4. Masakkan campuran lapisan atas dan kacau sehingga pekat diatas api yang sederhana.
5. Curahkan ke atas lapisan bawah sehingga penuh
6. Kukus sebentar 3-5 minit.

Kuih Tepung Pelita.

Asal
----

Tepung pelita adalah popular di seluruh Malaysia. Ia dihasilkan secara harian dan dijual di pasar malam dan pasar tani.

Penyebaran
----------

Tepung pelita biasanya dihasilkan untuk jualan harian. Ia tidak tahan lama dan tidak boleh disimpan pada suhu bilik, sebaliknya perlu disimpan dalam peti sejuk agar dapat disimpan hingga 2-3 hari. DIsebabkan tepung pelita tidak tahan lama, ia tidak dibuat bagi jualan komersial, dan biasanya ia dihasilkan hanya bagi kegunaan sendiri, atau jualan runcit, bukan untuk tujuan borong.

Dalam budaya popular
--------------------

Tepung pelita sesuai untuk dijadikan sebagi makanan petang kerana rasanya agak manis dan lembut. Ia dihasilkan secara harian dan tidak sesuai untuk disimpan lama. Tepung pelita agak mudah dihidangkan, dan rasanya juga sedap bagaimanapun ia tidak tahan lama dan melekit. Cara pembuatannya juga mudah kerana hanya dimasak diatas api kemudian dituang kedalam bekas sampannya.

* 
* 
*

Lihat juga
----------

* Kuih tako
* Kuih limas

*

Rujukan
-------

Pautan luar
-----------

* Kuih tradisional Terengganu. Diarkibkan 2007-11-01 di Wayback Machine
* Resipi dari Mesra.
* Resipi dari Wanita.
* Resep kue cubit
**Carl** "**CJ**" **Johnson** ialah watak cereka dan protagonis yang boleh dimainkan dalam permainan video 2004 bertajuk *Grand Theft Auto: San Andreas*, ansuran utama kelima daripada siri *Grand Theft Auto* terbitan Rockstar Games. CJ disuarakan oleh Young Maylay, yang juga berperanan sebagai latar belakang sifat dan sikap bagi watak itu.

Dalam ikhtisar permainan ini, CJ ditampilkan sebagai timbalan penjenayah Grove Street Families, samseng redam fiksyen yang berpangkalan di kampung Ganton, bandar Los Santos, wilayah San Andreas (parodi fiksyen Los Angeles, California ). Ketua Grove Street ialah abangnya, "Sweet" Johnson. Persaudaraan di antara CJ dan dirinya menjadi rosak selepas kematian adik lelaki paling kecil mereka, Brian, dalam serangan berdarah dengan samseng lain sebelum peristiwa utama dalam permainan bermula. CJ yang merasa kecewa dengan kehidupan di Los Santos, selepasnya memutuskan untuk bermastautin ke Liberty City pada tahun 1987. CJ hanya mahu balik kampung ketika ibunya, Beverly, telah terbunuh oleh samseng pengganas sama yang membunuh Brian, Ballas. Semasa berusaha bagi meminta maaf kepada rakan dan keluarga kerana merantau, CJ pun perlahan memulakan semula gaya hidup samsengnya sebelum ini. CJ mempunyai keingin ingin menguasai wilayah San Andreas sebagai mafia terkuat, aktivitinya merentasi wilayah itu membuatnya mengenal sekutu baharu dan pihak pentadbir yang senang memakan rasuah darinya. Walaupun pada mulanya seorang CJ ditunjukkan dengan sifat agak naif, kekok dan egois, sifat Carl berubah sepanjang jalan cerita *San Andreas.* Baik dari sudut mental maupun profesionalismenya. Pada kerjayanya CJ berjaya menjadi seorang penjenayah paling berkuasa dan ahli perniagaan San Andreas, sifat CJ yang semula senang merendahkan orang kini mula belajar bagi menghargai pandangan hidup orang sekelilingnya.

CJ sebagai watak fisyen sebuah permainan video bertemakan pengganas, banyakendapat pujian positif maupun pujian kritik daripada banyak pijak. CJ merupakan salah satu watak permainan video terhebat dan paling berpengaruh sepanjang zaman.
**Sarawak Plantation Berhad** (MYX: 5135) ialah syarikat pemegangan pelaburan Malaysia yang berpangkalan di Sarawak. Ia terlibat dalam penanaman kelapa sawit dan pemprosesan buah segar yang menghasilkan kelapa sawit menjadi minyak sawit mentah dan inti sawit. Perniagaan lain termasuk pengeluaran benih, penggembalaan lembu, penyediaan perkhidmatan makmal dan pengurusan dan pelaburan harta tanah.

Sejarah
-------

Sarawak Plantation Berhad ditubuhkan pada 28 Oktober 1997 sebagai syarikat berhad persendirian dengan nama Sarawak Plantation Sdn. Bhd. dan memulakan perniagaan pada tahun yang sama. SPB ditukar menjadi syarikat awam pada 1 Februari 2000 dan mengambil alih nama sekarang. Ia ditubuhkan khas sebagai syarikat kenderaan untuk penswastaan ​​aset Lembaga Kemajuan Tanah Sarawak (SLDB). Penswastaan ​​aset SLDB, yang merangkumi ladang kelapa sawit, kemudahan penggilingan dan aset berkaitan, dilakukan pada tahun 1997 melalui pemindahan aset SLDB kepada SPB Group (terdiri daripada SPB dan anak syarikatnya). Dengan penswastaan ​​ini, semua aset utama SLDB dimiliki dan diuruskan oleh SPB dan beberapa anak syarikatnya.

Kumpulan pada dasarnya terlibat dalam penanaman dan pemprosesan kelapa sawit menjadi minyak sawit mentah dan inti sawit. Perniagaan lain termasuk pengeluaran benih, penggabungan lembu, penyediaan perkhidmatan makmal dan pengurusan dan pelaburan harta tanah. SPB adalah salah satu pemain perintis dalam industri kelapa sawit di Sarawak. Pada masa ini, Kumpulan mempunyai bank tanah seluas 46.248 hektar (1 hektar) di mana 1.855 hektar berada di bawah skim Hak Adat Anak Negeri (NCR). Di samping itu, 370 hektar sedang dalam pengembangan usaha sama dengan badan berkanun kerajaan.

Sarawak Plantation memiliki 20 ladang kelapa sawit dengan kawasan seluas 35,893 hektar pada 31 Disember 2018. Kumpulan juga memiliki dan mengendalikan 2 kilang kelapa sawit, dengan jumlah kapasiti operasi 120 mt/jam, yang terletak di Niah dan Mukah, masing-masing.

Rujukan
-------

1. ↑  "Sarawak Plantation Berhad". spb.listedcompany.com. Dicapai pada 2016-05-30.
2. ↑  "Sarawak Plantation expected to turn around". The Edge Markets. 1 November 2019. Dicapai pada 8 Jun 2020.
3. 1 2 3 4 5  "Sarawak Plantation Berhad: About us". Sarawak Plantation Berhad. Dicapai pada 8 Jun 2020.

Pautan luar
-----------

* Tapak web rasmi
Suatu **permainan *gacha*code: ja is deprecated**  ialah sejenis genre permainan video yang menerapkan sistem *gacha*code: ja is deprecated  yang lazim digunakan dalam mesin layan diri permainan. Serupa dengan sistem kotak harta, permainan *gacha* menggalakkan para pemain untuk membelanjakan mata wang dalaman untuk memperoleh suatu barangan rawak. Kebanyakan permainan ini adalah percuma, tetapi sistem *gacha*code: ja is deprecated  ini memberikan galakan kepada para pemain untuk membelanjakan wang nyata.

Sistem *gacha*code: ja is deprecated  mula diterapkan secara meluas pada awal 2010-an, terutamanya di Jepun. Hampir semua permainan mudah alih terhangat di Jepun menggunakannya, dan telah sebati dalam budaya permainan mudah alih Jepun. Permainan mudah alih negara jiran, China dan Korea juga semakin banyak menerapkan model *gacha* dalam permainan yang dibangunkan.

Rujukan
-------

1. 1 2  Toto, Serkan. "Gacha: Explaining Japan's Top Money-Making Social Game Mechanism". *Serkan Toto: CEO Blog*. Kantan Games. Dicapai pada 10 April 2020.
2. 1 2  "'Fire Emblem Heroes' Is a Gacha Game - Here's What That Means". *Inverse*. Dicapai pada 10 April 2020.
3. 1 2  "Japanese gachas are sweeping F2P games in the West". 2 November 2016.
4. ↑  "Nintendo's Mobile 'Fire Emblem' Is a 'Gacha' Game, Here's What That Means". *Waypoint* (dalam bahasa Inggeris). 19 January 2017. Dicapai pada 23 May 2017.
5. ↑  Nakamura, Yuji (3 February 2017). "Nintendo treading on shaky ground as new mobile game takes 'gacha' global". *Japan Times Online*.
6. ↑  Heinze, Johannes (18 July 2017). "How gacha can benefit Western game developers". *GamesIndustry.biz* (dalam bahasa Inggeris). Dicapai pada 12 November 2019.
**Sekolah Menengah Kebangsaan Taman Universiti** atau singkatannya, *SMKTUN* ialah sebuah sekolah menengah yang terletak di Jalan Pendidikan, Taman Universiti, Johor, Malaysia.

Sejarah
-------

Sekolah ini telah dibuka pada hari Khamis, 1 Disember 1994. Seramai 1001 orang pelajar telah ditempatkan dalam kelas Peralihan, Tingkatan 1 dan Tingkatan 2 bersana 46 orang guru dalam memulakan sesi persekolahan tersebut.

Pada masa itu, pelajar sekolah ini terpaksa menumpang di Sekolah Rendah Kebangsaan Taman Universiti 2 dan Sekolah Kebangsaan Taman Sri Pulai kerana prasarana yang tidak mencukupi serta keadaan persekitaran yang bising. anak saya sekolah sini

Pelajar mula berpindah ke lokasi sekarang pada 3 April 1995. Pada awal 1998, sekolah ini telah dinaikkan taraf kepada sekolah gred "A" dengan bilangan pelajar seramai 2837 orang dan 124 orang guru dan bilangan pelajar yang bertambah dari tahun ke setahun sehinggalah sebahagian pelajae telah dipindahkan ke dua buah sekolah baru dibuka, SMK Taman Universiti 2 dan SMK Taman Mutiara Rini. 

Bangunan sekolah ini dengan bangganya telah dirasmikan oleh Yang Berhormat Dato' Hishamuddin Hussein, selaku Menteri Pelajaran Malaysia pada 6 Jun 2004. 

Pada tahun 2007, sekolah telah memperolehi hadiah sagu hati dalam Anugerah Lonjakan Saujana Unit Beruniform dan Kelab Persatuan sempena Majlis Anugerah Kualiti Kementerian Pelajaran Malaysia.

Pada tahun 2008, sekolah ini mengukir sejarah apabila kelas **KAA** (*Kelas Aliran Agama*) telah diperkenalkan pada bulan Januari.

Sehingga kini, SMK Taman Universiti mempunyai banyak kemudahan dan prasarana yang baik dan tersergam indah untuk kegunaan penghuninya.

Pengetua
--------

* En. Ahmad bin Atil (1994 - 1996)
* Pn. Hjh Syam binti Haron (1997 - 1998)
* Pn. Zainab binti A. Jalil (1998 - 2001)
* Pn. Hjh Ramlah binti Rahmat (2001 - 2009)
* Pn. Nilam Bte Othman (2009-2011)
* En. Mahamud Bin Othaman (2011-2014)
* Pn. Zaini Binti Embong (2014-2015)
* Pn. Hjh Halimah Bt Ahmad (2016-2018)
* En. Rosman Bin Bachok (2018-2020)
* En. Hj Mat Jelani bin Tasriff (2020-2023)
* En. Saiful Azizi bin Mohammad Yasin (2023-kini)

Barisan Pentadbir
-----------------

* **Pengetua** :

*En Hj Mat Jelani bin Tasriff*

* **Penolong Kanan Pentadbiran** :

*En Suhaimi bin Hashim*

* **Penolong Kanan HEM** :

*En Mahpuz bin Teh*

* **Penolong Kanan Ko-Kurikulum** :

*En Rosli bin Md Husain*

* **Penolong Kanan Petang** :

*Pn Lim Hui Kian*

* **Penolong Kanan Pend. Khas** :

*Pn Noorfazlilah binti Ghapar Shah*

* **Guru Kanan Bidang Bahasa** :

*Pn Hjh Noorfa'izah binti Ghapar Shah*

* **Guru Kanan Bidang Teknik & Vokasional** :

*Pn Hjh Zainab binti Mohammad*

* **Guru Kanan Bidang Sains & Matematik** :

*Pn Hamisah binti Abdullah*

* **Guru Kanan Bidang Sains Sosial** :

*Pn Intan Badariah binti Abu Bakar*
**988 FM** merupakan stesen radio berbahasa Cina Malaysia. Kawasan siarannya meliputi Semenanjung Malaysia dan Singapura (kecuali Kuala Terengganu dan Kota Bharu). Ia diuruskan oleh Star RFM Sdn Bhd, anak syarikat milik penuh Star Media Group Berhad. 988 memulakan siarannya pada 1996 sebagai sebuah stesen radio trilingual Dengan kandungan 50% Cina dan menjadi stesen radio sepenuhnya pada Disember 1997. Dalam tinjauan pendengaran 2015 dilakukan oleh Gfk antara Ogos dan September 2015, 988 FM mensasarkan pendengar setiap minggu sebanyak 1.7 juta, yang menunjukkan peningkatan sebanyak 30%. Ia merupakan stesen radio bahasa Cina nombor satu di kawasan utara Malaysia Barat (Perak, Kedah, Pulau Pinang dan Perlis).

988 FM kini merupakan salah satu daripada stesen radio bahasa utama Cina, dan ia merupakan salah satu daripada lima stesen radio berbahasa Cina di negara ini, selepas Melody FM mula bersiaran pada Ogos 2012. Stesen ini disasarkan kepada pendengar bandar dan pinggir bandar. Ia secara eksklusif disasarkan kepada profesional, pengurus dan orang dewasa. Moto 988 FM ialah *友聲有色* (Bunyi warna-warni). 988 FM memainkan lagu Cina yang segar dan terkini.

Sejarah
-------

Stesen radio bermula sejak 1949, sebagai stesen radio yang dihantar oleh kabel komersial pertama. Pada tahun 1989, 49% daripada saham Rediffusion diperolehi oleh Kumpulan Arab-Malaysia. Ia menukar namanya kepada Rediffusion Cable Network pada tahun 1991. Pada tahun 1996, transmisi FM dilancarkan sebagai perkhidmatan trilingual. Pada Disember 1997, REDI-FM 98.8 dilancarkan semula sebagai stesen radio Cina sepenuhnya, mengakhiri monopoli Radio 5 yang dimiliki kerajaan (sekarang Ai FM) sebagai satu-satunya stesen radio Cina di Malaysia.

Frekuensi
---------

### Radio

| Frekuensi | Kawasan | Pemancar | Catatan |
| --- | --- | --- | --- |
| 98.8 MHz | Shah Alam, Selangor | Gunung Ulu Kali (2 kW) | Frekuensi dahulu digunakan oleh RfM |
| 96.1 MHz | Perlis, Kedah dan Pulau Pinang | Gunung Jerai (2 kW) |  |
| 101.0 MHz | Taiping, Perak | Bukit Larut (2 kW) |  |
| 99.8 MHz | Ipoh, Perak | Gunung Kledang (2 kW) |  |
| 93.3 MHz | Seremban, Negeri Sembilan | Gunung Telapak Buruk (2 kW) |  |
| 98.2 MHz | Melaka dan Johor Utara | Gunung Ledang (2 kW) |  |
| 99.9 MHz | Johor Bahru, Johor dan Singapura | Gunung Pulai (2 kW) |  |
| Kota Batam, Kepulauan Riau, Indonesia |
| 90.4 MHz | Kuantan, Pahang | Bukit Pelindung (2 kW) |  |

### Televisyen

| Platform TV | Saluran |
| --- | --- |
| Unifi TV | 958 |

Slogan
------

* 最好聼 (Best To Listen, Februari 2008-2013)
* 友聲有色 (Sound Of Colours, 2003-2008; Mac 2013-2019)
* 全日Pick Up 爱哟哟 (2019-kini)
* 坚持。敢言。 坚持。好音乐 (Insist. Speak up. Insist. Good music 2019-kini)

Rujukan
-------

1. ↑  *Tri-Lingual Radio For Malaysia, Censorship Exemption In Korea*. Billboard. Dicapai pada 10 February 2014.
2. 1 2  "Star Radio getting louder". The Star (Malaysia). 28 November 2015. Dicapai pada 29 November 2015.

Pautan luar
-----------

* Tapak web rasmi
**Anjing pemburu Serbia** ([**српски гонич***,* **srpski gonič**] Error: {{Lang-xx}}: teks mempunyai penanda italik (bantuan); bahasa Inggeris: ***Serbian hound***code: en is deprecated ) atau dahulu dikenali sebagai **anjing pemburu Balkan** ([**балкански гонич***,* **balkanski gonič**] Error: {{Lang-xx}}: teks mempunyai penanda italik (bantuan); bahasa Inggeris: ***Balkan hound***code: en is deprecated ) ialah satu baka anjing pemburu kawanan digunakan di Serbia. Ia berwarna merah atau sawo matang dengan pelana, leher dan kepala hitam dan muka merah atau sawo matang. Kepalanya rata dan sendeng, muncungnya mancung, dengan telinga jatuh jenis anjing pemburu bau biasa. Anjing pemburu Serb berdiri setinggi 17–21 in (43–53 cm) dan berberat kira-kira 44 lb (20 kg). Ia berbulu licin dan berbulu kasar. Digambarkan sebagai baik dan patuh, baka ini disangkakan diturunkan daripada anjing ditinggalkan di kawasan Balkan oleh orang Phoenecia pada masa purba.[*perlu rujukan*]

FCI mengubah gelaran rasmi baka ini kepada anjing pemburu Serbia pada 1996.

Anjing pemburu Serbia ialah baka anjing sangat baik, membentuk ikatan dengan keluarga dan pemiliknya. Ia merupakan baka cergas dan bersemangat dan suka berjalan dan bermain dengan orang yang disayangi. Anjing pemburu Serbia ialah pekerja sangat bagus dengan sifat kuat tidak akan mengalah sehingga menemui buruannya.

Lihat juga
----------

* Anjing gunung Šar
* Anjing pemburu
* Anjing pemburu bau
* Anjing pemburu gunung Montenegro
* Anjing pemburu triwarna Serbia
* *Hound*
* Kumpulan Anjing Pemburu Bau
* Pusat untuk pemulihataan baka asli

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Anjing pemburu Serbia*** |
Akordion jenis kekunci (atas) dan akordion jenis butang (bawah)

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| Nada-nada akordion |
|  |
| Contoh oktaf dalam lima timbre berbeza dalam akordion kekunci – 676 KB |
| 

---

 |

 |
| *Masalah mendengarkan ? Sila lihat bantuan media.* |

**Akordion** merujuk kepada suatu keluarga alat muzik bentuk kotak ditiup dalamnya. Alat jenis ini dimainkan dengan memampatkan atau mengembangkan hububan atau belos (*bellows*) dengan satu tangan - untuk menolak udara masuk keluar alat - sambil menekan butang atau kunci dengan tangan yang lebih kuat untuk membuka lubang mengalirkan udara melalui kepingan loyang atau logam lalu terhasilnya bunyi dalam badan alat.

Alat ini sering dimainkan dalam muzik rakyat atau etnik (seperti ghazal) bahkan juga kepada gubahan yang lebih rumit seperti untuk pertunjukan opera atau klasik Barat.

Binaan
------

### Badan

Badan akordion terdiri daripada dua kotak kayu perumah rid yang bersambung oleh belos, kotak-kotak tersebut dipasangkan kekisi yang membenarkan udara mengalir masuk keluar alat serta mengeluarkan bunyi yang dimainkan dengan baik. Kotak tangan lebih besar dan digunakan untuk memainkan irama utama.

Saiz dan berat akordion bergantung kepada jenis, binaan dan julat mainan dari sekecil satu atau dua baris bes dan satu oktaf kepada model berat dengan 160 bes.

### Belos

Struktur ini menghubungkan kedua-dua kotak kiri dan kanan. Ia diperbuat daripada lapisan kain dan kadbod yang berlipat serta diperkuat dengan kulit haiwan dan logam. Bahagian ini digunakan untuk menghasilkan suatu tekanan udara dan vakum yang mengalirkan udara di sekeliling rid dalaman yang bergetar lalu menghasilkan bunyi. Kelantangan bunyi yang dihasilkan akordion bisa dinaikkan dengan meningkatkan tekanan pada belos.

Cara memainkan
--------------

Pemuzik memainkan tombol-tombol dengan jari-jari tangan kiri sambil jari-jari tangan kanannya memainkan irama lagu yang dibawakan (jika pengguna lebih menggunakan tangan kanan), namun pemain yang sudah terlatih dapat saling bertukar tangan.

Badan akordion ditekan regang untuk mengalirkan udara di dalamnya yang tersalur ke dalam lidah-lidah alat sehingga bunyi akan keluar dari lubang badan lalu kedengaran.

Rujukan
-------

1. ↑  Henry Doktorski, CD booklet notes for "Guido Deiro: Complete Recorded Works, Vol. 1," Archeophone Records (2007)
2. ↑  "How To Repair Bellows". Ike's Accordion.
3. ↑  Deiro, Guido (Mei–Jun 1948). "Guido Deiro's Own Story of Sharpshooters March". *The Pietro Musicordion*. **6** (2).CS1 maint: date format (link)
4. 1 2  "Akordeon". *Ensiklopedi Nasional Indonesia*. Bekasi: Delta Pamungkas. 2004. m/s. 184. ISBN 979-9327-00-8.
1. ↑  Jusino, Edwin (7 August 2014). "Listo el club boricua para su partido de hoy" [The Puerto Rican club is ready for today's match]. *FutbolBoricua.co* (dalam bahasa Sepanyol). Fútbol Boricua Inc. Dicapai pada 12 September 2019.

**Comunicaciones Fútbol Club SA**, lebih dikenali sebagai **Comunicaciones FC** atau **Comunicaciones**, ialah sebuah kelab bola sepak profesional yang berpangkalan di Guatemala City. Mereka bersaing dalam Liga Nacional, peringkat teratas bola sepak Guatemala. Salah satu kelab bola sepak paling popular dan berjaya di Guatemala, Comunicaciones telah memenangi 32 Kejohanan Kebangsaan, termasuk memenangi enam kali berturut-turut, paling banyak daripada mana-mana pasukan kelab Guatemala. Sebagai tambahan kepada 32 kejuaraan liga mereka, Comunicaciones telah memenangi lapan Piala liga dan sepuluh Piala Super. Dalam pertandingan antarabangsa, Comunicaciones telah memperoleh 2 Piala Antara Kelab UNCAF, satu Piala Juara CONCACAF dan satu kejuaraan Liga CONCACAF .

Kelab itu bermain di tempat sendiri di *Estadio Doroteo Guamuch Flores*, yang mempunyai kapasiti 26,000. Sebelum ini stadium asalnya adalah di *Estadio Cementos Progreso*, yang terletak di Zon 6 Bandaraya Guatemala .
**Musang Memerang** (bahasa Inggeris: "*Otter-Civet*") ialah salah satu daripada haiwan yang terdapat di Malaysia. Musang Memerang merupakan haiwan yang dilindungi and memerlukan lesen pemburuan. Nama sainsnya *Cynogale bennettii*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Musang Memerang boleh didapati di Malaysia.

Ciri-ciri
---------

Musang Memerang adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : , tergolong dalam keluarga :. Musang Memerang adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Musang Memerang terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Musang Memerang berdarah panas, melahirkan anak, menjaga anak, dan mempunyai bulu di badan. Musang Memerang akan menjaga anaknya sehingga mampu berdikari.

Rujukan
-------

 1. ↑  Protection of Wild Life Act 1972  
LAWS OF MALAYSIA<br<Act 76
Filem **Darah Muda** merupakan sebuah filem Melayu yang diterbitkan di Singapura yang ketika itu merupakan sebahagian dari Malaya pada tahun 1963. Filem Darah Muda diterbitkan dalam bentuk filem hitam putih tanpa warna.

Filem Darah Muda diarah oleh pengarah Jamil Sulong pada 1963.

Ringkasan
---------

Mengisah Fauziah yang miskin tinggal bersama sama bapanya,Pak Sha'aban seorang penjaja makanan. Abang Fauziah dan isterinya Ramlah hidup dalam kemewahan walaupun sebenarnya berhutang. Ramlah yang suka berbelanja besar membuatkan suaminya berhutang keliling pinggang. 

Melihatkan kemewahan abangnya Fauziah cuba meminjam wang dari abangnya. Tetapi abang Fauziah tidak membantunya. 

Satu hari ayah Fauziah Pak Sha'aban dilanggar kereta yang dipandu oleh seorang pemuda bernama Yazid. Yazid menghantar Pak Sha'aban ke hospital dan Yazid ke rumah Pak Sha'aban untuk memberitahu Fauziah mengenai hal itu. Yazid menanggung kesemua perbelanjaan bil hospital rawatan Pak Sha'aban. Yazid yang sudah mula terpikat pada Fauziah melamar Fauziah untuk menjadi isterinya.

Fauziah mula hidup senang kerana Yazid berasal daripada keluarga berada. Abang Fauziah yang kesusahan mula menganggu Fauziah dengan meminta wang darinya.

Pelakon
-------

* Jins Shamsuddin sebagai Yazid
* Sarimah sebagai Fauziah
* Salleh Kamil sebagai Zahiri
* Mariani sebagai Roslin
* S. Kadarisman sebagai Pak Sha'aban
* Rahmah Rahmat sebagai Ramlah
* Kuswadinata sebagai Azman
* Haji Mahadi sebagai Dahlan (Ayah Yazid)
* Zainon Fiji sebagai Ibu Yazid
* Malek Sutan Muda sebagai Muluk (Pak Lang)
* Habsah Buang sebagai Arfah (Mak Lang)
* Sa'amah sebagai Pengasuh Zaidah/Orang Gaji
* Shariff Dol sebagai Pak Ali
* Mak Dara sebagai Mak Timah
* M. Rafiee sebagai Hamid
* Omar Suwita sebagai Manan

Lagu
----

* Darah Muda nyanyian asal Mariani kemudian dinyanyikan semula oleh adiknya Saloma.

Pautan luar
-----------

*
**Asid hidroklorik** merupakan sebatian kimia larutan akueous gas hidrogen klorida, HCl. Asid hidroklorik merupakan asid kuat, dan merupakan komponen utama asid gaster dan digunakan secara meluas dalam industri. Asid ini patut digunakan dengan awasan keselamatan yang sesuai kerana sangat mengkakis.

Nama lamanya ialah **asid muriatik**. Asid hidroklorik telah menjadi bahan kimia yang penting dan kerap digunakan sejak awal sejarah dan ditemui oleh ahli alkimia Jabir ibn Hayyan kira-kira pada tahun 800. Asid ini digunakan dalam Zaman Pertengahan oleh ahli alkimia untuk menghasilkan batu hikmat, dan kemudian oleh ahli sains Eropah termasuk Johann Rudolf Glauber, Joseph Priestly dan Humphry Davy dalam membina ilmu kimia moden.

sejak Revolusi Perindustrian, asid hidroklorik menjadi bahan kimia industri untuk pelbagai proses, termasuk penghasilan sebatian organik secara besar-besaran seperti vinil klorida untuk plastik PVC, MDI/TDI untuk poliuretena, dan proses lebih kecil, seperti pemprosesan gelatin dan bahan makanan, serta pemprosesan kulit (binatang). Lebih kurang 20 juta tan gas HCl dihasilakan setiap tahun.

Ciri kimia
----------

Hidrogen klorida (HCl) merupakan asid monoprotik, dan boleh diceraikan hanya sekali untuk melepaskan satu ion hidrogen (H+), iaitu satu proton. Dalam asid hidroklorik akueous, ion H+ bergabung dengan molekul air untuk membentuk ion hidronium, H3O+.

HCl + H2O ⇌ H3O+ + Cl−
Ion lain yang dibentuk ialah klorida, Cl-. Oleh itu asid hidroklorik boleh digunakan untuk menghasilkan garam klorida, seperti natrium klorida, NaCl. Asid hidroklorik merupakan asid kuat, dan mengalami penceraian sepenuhnya dalam air.

Sebagai asid kuat, asid hidroklorik mempunyai pemalar penceraian asid, Ka yang besar. Apabila garam klorida seperti NaCl ditambah kepada HCl akueous mereka tidak mampu mengubah pH, dan ini menunjukkan ion Cl- merupakan bes konjugat yang lemah sekali dan HCl mengalami penceraian sepenuhnya dalam larutan akueous. Untuk larutan asid hidroklorik yang sederhana hingga kuat, kepekatan H+ boelh diandaikan sama dengan kepekatan HCl, tepat sehingga empat digit bererti.
***Lactophrys bicaudalis*** merupakan anggota keluarga Ostraciidae. Ia dapat dijumpai di terumbu di seluruh Caribbean, serta Lautan Atlantik barat daya.

Penerangan
----------

Anggota keluarga ini mempunyai penutup luar yang keras yang terdiri daripada sisik seperti plat heksagon yang disatukan menjadi karapas yang padat, segitiga atau seperti kotak. Mata, moncong, sirip dan ekor menonjol dari ini. Ikan ini pada biasanya berwarna putih atau kekuningan dengan corak biasa banyak bintik hitam di badan dan sirip ekor. Di belakang mata, ikan dewasa mempunyai deretan pepenjuru dari tiga bintik putih di mana berwarna hitam seperti yang diduga. Moncong berwarna putih biasa, tidak ada duri di atas mata, dan ada sepasang duri tajam di depan sirip dubur.

Taburan dan habitat
-------------------

Ikan ini terdapat di Laut Caribbean, bahagian selatan Teluk Mexico, Pulau Ascension, dan pantai timur laut Amerika Selatan sejauh timur Brazil. Ia suka air jernih dan biasanya dikaitkan dengan terumbu karang dengan retakan, lubang dan jerangkau, pada kedalaman hingga sekitar 30 m (100 ka).

Ekologi
-------

Kerana lapisan sisik yang tebal seperti perisai, ikan ini biasanya terhad pada pergerakan perlahan, dilakukan dengan meriak sirip belakang dan duburnya dan dengan lembut mengayuh sirip dada. Sekiranya gerakan lebih pantas diperlukan, ia juga boleh menggunakan sirip ekor sebagai pendorongan. Ia adalah spesies bentos, memakan atau dekat dasar laut. Dietnya meliputi ketam, udang, moluska, landak laut, tapak sulaiman, tapak sulaiman rapuh, gamat, tunikat dan rumput laut.

Seperti semua ikan ini dari genus *Lactophrys*, mengeluarkan racun yang tidak berwarna dari kelenjar pada kulitnya ketika disentuh. Toksin itu hanya berbahaya apabila dimakan, jadi tidak ada bahaya langsung kepada penyelam. Namun, pemangsa, seperti *Ginglymostomatidae*, boleh mati akibat memakan ikan belalai.

Rujukan
-------

1. 1 2  M. De Kluijver; G. Gijswijt; R. de Leon; I. da Cunda. "Spotted trunkfish: *Lactophrys bicaudalis*". *Interactive Guide to Caribbean Diving*. Marine Species Identification Portal. Dicapai pada 21 July 2020.CS1 maint: multiple names: authors list (link)
2. 1 2  "*Lactophrys bicaudalis* (Linnaeus, 1758):spotted trunkfish". FishBase. Dicapai pada 20 July 2020.
3. ↑  Maurice Burton, Robert Burton. *International Wildlife Encyclopedia*. Marshall Cavendish, New York, 2002. ISBN 0-7614-7286-X; pp. 2758–2759

Pautan luar
-----------

* *Lactophrys bicaudalis* di switchzoo.com
Dalam teologi, **Monoteisme** (berasal daripada istilah Yunani Purba μόνοςcode: grc is deprecated  "satu" dan θεόςcode: grc is deprecated  "Tuhan") adalah merupakan fahaman atau kepercayaan bahawa Tuhan itu adalah satu yakni tunggal (konsep keesaan Tuhan/Tauhid) dan berkuasa penuh atas segala sesuatu serta tidak memerlukan sesuatu yang lain sebagai pembantu atau penolong yang konon mungkin mempunyai kuasa yang mirip atau hampir sama sepertiNya. Lawan bagi Monotheism adalah Politeisme yang percaya kepada kewujudan banyak Tuhan. Dalam konteks Barat, konsep "monoteisme" cenderung didominasi oleh konsep Tuhan dari agama Ibrahimiah dan konsep Tuhan Plato seperti yang dicadangkan oleh Pseudo-Dionysius si Areopagite.

Lihat juga
----------

* Tauhid (konsep monoteisme dalam Islam)
* Politeisme
* Ateisme

Nota
----



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Jiwa Remaja** merupakan sebuah filem Melayu yang diterbitkan di Malaysia pada 1975. Filem Jiwa Remaja diterbitkan dalam bentuk filem warna.

Filem Jiwa Remaja mula ditayangkan pada 1975 di pawagam seluruh negara. Menampilkan Hail Amir, Uji Rashid, Yusof Haslam dan ramai lagi.

Pengarah
--------

Filem Jiwa Remaja diarah oleh pengarah Dato' Haji Jamil Sulong pada 1975.

Sinopsis
--------

Hairi (Hail Amir) hidup menyara ibu dan adiknya dengan pelbagai kerja sementara. Dia sering diberhentikan kerja kerana ingkar pada arahan majikannya. Rakan baiknya, Joy berkerja sebagai seorang mekanik. Hairi jatuh cinta dengan Anita (Uji Rashid), anak orang kaya. Yusof (Yusof Haslam), abang Anita tidak menyukai Hairi yang tidak setaraf dengan Anita. Berlaku pergaduhan yang telah menyebabkan Joy terbunuh. Hairi berazam untuk membalas dendam terhadap Yusof dengan pistol yang dijumpainya. Dia menjadi buruan polis. Anita cuba menasihatinya agar menyerah diri tetapi gagal kerana Hairi keras hati. Hairi tidak mahu ditangkap oleh pihak polis kerana dia tidak mahu dipenjarakan. Akhirnya, Hairi mengambil keputusan untuk membunuh diri dengan terjun ke dalam lombong selepas di kejar oleh pihak polis.

Pelakon
-------

### Pelakon utama

* Hail Amir sebagai Hairi 'Harry'
* Uji Rashid sebagai Anita (dialih suara oleh Rosnani Jamil
* Yusof Haslam sebagai Yusof
* Nozie Nani sebagai Roslin
* Zulkifli Zain sebagai Joey

### Pelakon pembantu

* Jamil Sulong sebagai Ayah kepada Anita dan Yusof
* M. Shahdan sebagai Arif
* Raja Hamidah Raja Saat sebagai Ibu Harry
* Teresa sebagai Amanda
* Sharif Babu sebagai Majikan Hairi I

Lagu
----

* Lagu-lagu dalam filem ini dicipta dan digubah oleh Ahmad Nawab dan Salamiah Hassan menjadi penyanyi lagu tema filem tersebut iaitu Jiwa Remaja dan Selamat Tinggal.

Manakala lagu iringan pula Rasa Sayang Hei dinyanyikan semula oleh Hail Amir

Pencapaian
----------

1.

Lihat juga
----------

* Filem Malaysia tahun 1975

Pautan luar
-----------

* *Jiwa Remaja*  di Pangkalan Data Filem Internet (IMDb)
**A. Kohilan Pillay a/l G. Appu** merupakan ahli politik Malaysia. Beliau merupakan AJK Pusat Parti Gerakan Rakyat Malaysia. Kini berusia 41, bekas pensyarah ekonomi sebuah kolej dari Selangor.

Dalam barisan Kabinet Malaysia 2008 beliau dilantik sebagai Timbalan Menteri di Kementerian Perusahaan Perladangan dan Komoditi dan kini sebagai Timbalan Menteri Luar Negeri 1. Beliau merupakan seorang Senator yang dilantik pada Januari 2008 dan disambung lagi dari 12 Februari 2011 - 11 Februari 2014

Beliau sangat aktif di dalam politik sejak 16 tahun iaitu semenjak beliau tamat pengajian tinggi. Beliau memulakan karier politik beliau dengan menjadi ahli biasa Parti Gerakan dan selepas itu memegang jawatan Setiausaha Cawangan. Pada tahun 1995, permohonan beliau bagi membuka cawangan sendiri diluluskan oleh Jawatankuasa Pusat Parti. Beliau menjadi Pengerusi Cawangan Batu Caves dan pada tahun 1998, beliau bertanding dan berjaya menjadi Pengerusi Bahagian Gombak. Dibawah kepeimpinan beliau, Parti Gerakan Gombak berkembang dengan pesat dan sangat aktif di semua peringkat. Melihat keaktifan dan kepimpinan beliau oleh Parti Gerakan Pusat, beliau dilantik menjadi Ahli Majlis, Majlis Perbandaran Selayang pada tahun 1999. 

Pada waktu yang sama, beliau dipilih ke pelbagai jawatan di dalam parti, diantaranya, Ahli Jawatankuasa Pemuda Nasional, Speaker Pemuda Nasional, Naib Ketua Pemuda Nasional dan kini sebagai Ahli Jawatankuasa Pusat. Sumbangan beliau ke parti selama ini diambilkira secara serius dan parti telah melantik beliau sebagai Senator pada tahun 12 Februari 2008.

Rujukan
-------

1. ↑  Samy Vellu Sambut Baik Barisan Kabinet Baru

| * l
* b
* s
Timbalan Menteri Luar Negeri Malaysia |
| --- |
| 
1. Abdul Kadir Sheikh Fadzir (1983-1984)
2. Abdullah Fadzil Che Wan (1987-1995)
3. Leo Michael Toyad (1995-2004)
4. Joseph Salang Gandum (2004-2008)
5. Abd Rahim Bakri (2008-2009)
6. Lee Chee Leong (2009-2010)
7. Kohilan Pillay Appu (2009-2013)
8. Richard Riot Jaem (2010-2013)
9. Hamzah Zainudin (2013-2015)
10. Reezal Merican Naina Merican (2015-2018)
11. Marzuki Yahya (2018-2020)
12. Kamarudin Jaffar (2020-2022)
13. Mohamad Alamin (2022-kini)

 |
**Swakepala** (Yunani: αὐτοκεφαλία, rumi: *autokephalia*code: el is deprecated , bahasa Inggeris: *autocephaly*code: en is deprecated ) menerangkan kedudukan sesebuah aliran dalam agama Kristian yang tidak menetapkan uskup tertingginya melaporkan ke darjat lebih tinggi. Hal ini biasa dijumpai pada aliran-aliran gereja Ortodoks Timur dan Oriental.

Ikhtisar
--------

Pada abad pertama Masihi, kedudukan gereja setempat diumumkan secara rasmi melalui kanun yang dimaktub dan ditetapkan suatu majlisi ekumenis. Oleh karena itu, terbentuklah pentarki, yakni sebuah model organisasi gereja di mana gereja universal atau sejagat dipimpin oleh para uskup agung (patriark) dari lima takhta uskup utama Empayar Rom iaitu Patriarkat Roma, Patriarkat Kustantiniyah, Patriarkat Iskandariah, Patriarkat Antakiah dan Patriarkat Yerusalem. Selain itu, Gereja Lebanon yang sebelumnya merupakan bagian dari Patriarkat Antiokhia memperoleh status swakepala pada tahun 685 M oleh Paus Sergius I. Gereja Siprus pun yang sebelumnya adalah bagian dari Patriarkat Antiokhia memperoleh status swakepala berdasarkan kanun VIII dari Konsili Efesus.

Saat ini, hak untuk mendapatkan status swakepala merupakan isu yang diperdebatkan. Lawan utama pada perdebatan isu ini adalah Patriarkat Ekumenis Kustantiniyah yang mendakwa diri berhak prerogatif dengan Gereja Ortodoks Rusia yang menegaskan bahwa Gereja-gereja Ortodoks yang telah berstatus swakepala mempunyai hak yang sama untuk memberikan status swakepala kepada sebahagian daripadanya. Pada era moden ini, isu mengenai status swakepala sebuah gereja sangat erat kaitannya dengan penentuan nasib sendiri dan kemerdekaan berpolitik suatu bangsa atau negara serta pernyataan diri suatu gereja mengenai status swakepalanya biasanya akan dengan masa tidak diakui yang panjang dan akhirnya menyebabkan perpecahan dari gereja induknya.

Rujukan
-------

1. ↑  "Pentarchy" 2001. sfn error: no target: CITEREF"Pentarchy"2001 (help)
2. ↑  Saint John Maron
3. ↑  No'man, Paul (1996). *The Yesterday of the Maronite Church and it's Tomorrow* (dalam bahasa Arab). Ghosta: Books.CS1 maint: ref=harv (link)
4. ↑  Schaff & Wace 1900, m/s. 234–235. sfn error: no target: CITEREFSchaffWace1900 (help)
5. ↑  Sanderson 2005, m/s. 144. sfn error: no target: CITEREFSanderson2005 (help)
6. ↑  Jillions, John (7 April 2016). "The Tomos of Autocephaly: Forty-Six Years Later". Orthodox Church in America. Diarkibkan daripada yang asal pada 15 June 2016. Dicapai pada 16 June 2018.

|  |  |
| --- | --- |
|  | Rencana berkenaan Kristian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Pokok kayu tusam** (*Pinus merkusii*) merupakan sejenis pokok dalam genus dan keluarga tunggal Pinus; ia terdapat di rantau Asia Tenggara terutamanya di beberapa titik tertentu dalam rantau Indochina termasuk Thailand, Laos, Vietnam dan Myanmar; pulau Mindoro dalam gugusan Filipina, serta gunung-ganang di pulau Sumatera terutamanya di Gunung Kerinci, Gunung Talang dan Pergunungan Bukit Barisan; taburan ia di pergunungan ini merupakan taburan paling selatan mana-mana spesies tumbuhan Pinus mendekati garis lintang 2.10°S bawah Khatulistiwa.

Kegunaan
--------

Getah dari ini dijadikan bahan utama menghasilkan turpentin dan gondorukem; banyak kawasan habitat setempat di Sumatera mengusahakan getah sadapan ini sebagai sumber pencarian.

Nota
----

1. ↑  Pusat Rujukan Persuratan Melayu Capaian 14 Jun 2013
2. 1 2  "Pinus merkusii / Sumatran pine". *Conifer Species* (dalam bahasa Inggeris). American Conifer Society. Dicapai pada 18 Oktober 2021.

Rujukan
-------

* Conifer Specialist Group (2000). *Pinus merkusii*. 2006. Spesies Terancam Senarai Merah IUCN. IUCN 2006. www.iucnredlist.org. Capaian 9 Mei 2006. Disenaraikan sebagai Terdedah (VU B1+2cde v2.3)

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Datuk  **Armani Mahiruddin** merupakan wanita negeri Sabah dan ahli politik UMNO Sabah. Armani, 54, mencatat sejarah sebagai wanita pertama dilantik ke jawatan Timbalan Yang Dipertua Dewan Negara pada 9 Julai 2009 hingga 21 Disember 2011. Ketua Wanita UMNO Sabah itu pernah dilantik sebagai Senator bagi tempoh dua penggal (20 Disember 2005 - 19 Disember 2008) dan 21 Disember 2008 hingga tarikh dilantik menjadi Timbalan Yang DiPertua Dewan Negara. Pada 22 Disember 2008, beliau mengangkat sumpah di hadapan Yang Dipertua Dewan Negara, Tan Sri Dr. Abdul Hamid Pawanteh. 

Armani adalah bekas guru, juga adalah Exco Wanita UMNO, Ketua Wanita UMNO Bahagian Libaran dan Pengarah Syarikat Lanjut Abadi Sdn Bhd.

Armani diganti oleh Senator Datuk Dr Firdaus Abdullah. Majlis perpisahan diadakan di Dewan Bankuet, Bangunan Parlimen, Kuala Lumpur.Turut menamatkan perkhidmatan ialah Datuk Seri Mohd Effendi Norwawi (10 Mac 2009 - 9 Mac 2012), Datuk Fatimah Hamat (23 Disember 2008 - 22 Disember 2011) dan Dr M Malasingam (10 Mac 2009 - 9 Mac 2012).

Rujukan
-------

1. ↑  Senator Datuk Armani Mahiruddin angkat sumpah untuk penggal kedua[*pautan mati kekal*]
2. ↑  Firdaus Abdullah bantu kendali sidang Dewan Negara[*pautan mati kekal*]
**Tan Sri Datuk Amirsham Abdul Aziz** (lahir 18 September 1950 di Johor Bahru) merupakan bekas presiden dan ketua pegawai eksekutif Maybank Group (1994-2008). Pada Mac 2008, beliau dilantik sebagai seorang Menteri di Jabatan Perdana Menteri dan bertanggungjawab mengetuai Unit Perancang Ekonomi dan Jabatan Statistik sehingga 9 April 2009.

Pada 27 Mei 2009, beliau dilantik sebagai Pengerusi Majlis Penasihat Ekonomi Malaysia (NEAC) yang berstatus menteri tetapi bukan dalam kabinet, berkuatkuasa 1 Jun 2009.Antara lain tugasnya ialah menjadi penasihat kerajaan dalam pengukuhan model ekonomi baru untuk negara yang berpaksikan inovasi, kreativiti dan bernilai tambah yang tinggi.

Latar belakang
--------------

Ibu bapanya Abdul Aziz Udin (Abdul Aziz Podo) dan Marsinah Djamil, yang berhijrah dari Silungkang , Sumatra Barat..Marsinah dari Rembau , Negeri Sembilan. Isterinya Puan Sri Faizah Mohd Tahir dan mereka mempunyai dua anak. Puan Sri Faizah pernah menjawat jawatan Ketua Setiausaha Kementerian Pembangunan Wanita, Keluarga dan Masyarakat

Amirsham lulusan Universiti Malaya jurusan ekonomi (1973). Beliau bekerja sebagai akauntan (1973-1976) di firma Hanafiah Raslan Mohamad , Bank Bumiputera (sekarang CIMB Bank). Ketika itu pengerusi Bank Bumiputera ialah Datuk Raslan Abdullah iaitu bapa kepada penulis Karim Raslan. 

Pada 1977 menyertai Maybank sebagai pengurus pinjaman Mayban Finance Corp dan menanjak sebagai pengarah eksekutif (1993) dan pengarah urusan (1994) dan ketua pegawai eksekutif (CEO) pada 2002.

Amirsham rapat dengan pengerusi Maybank ,Tan Sri Mohamed Basir Ahmad iaitu suami kepada Tan Sri Rafidah Aziz.

Amirsham menerima gelaran Datuk dari Yang Dipertuan Agung ke-10, Tuanku Jaafar Tuanku Abdul Rahman dan gelaran Tan Sri dari Yang Dipertuan Agung ke-13 , Sultan Mizan Zainal Abidin.Beliau menerima Anugerah Presiden 2009 dari Institut Akauntan Awam Malaysia.

Rujukan
-------

1. ↑  Amirsham dilantik pengerusi Majlis Penasihat Ekonomi Utusan.com

Pautan luar
-----------

* Laman Jabatan Penerangan Malaysia. Diarkibkan 2008-04-12 di Wayback Machine




|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.